ብፁዕነታቸውም አቡነ ፋኑኤል ከኢትዮጵያ ወደ አሜሪካ እንደ ሄዱ ወደ መንበረ ጵጵስናው መምጣት ሲገባቸው በመንደር ሄደው መቀመጣቸውን፣ ወደ እናት ቤተ ክርስቲያን ያልመለሷቸውን ገለልተኛ አብያተ ክርስቲያን እንደመለሱ አስመስለው ለቅዱስ ሲኖዶስ ጽ/ቤት የሐሰት ሪፖርት በማቅረብ ማታለላቸውን፣ ወደ መዋቅር ከገቡት አብያተ ክርስቲያን ጋራ በመኾን ማእከላዊነትን ለማስጠበቅና ቃለ ዐዋዲውን ለማስጠበቅ እንደማይሠሩ፣ ቀኖና ቤተ ክርስቲያን የጣሰ ተግባር እንደፈጸሙ አብራርተው አስረድተዋል፤ በመጨረሻም እንዲህ በማለት አብራተዋል - “እኔ ወጪውን እችላለኹ፤ ከእኔና ከአንተ ማናችን ለቤተ ክርስቲያን የሚጠቅም ሥራ እንደ ሠራ አጣሪ ተልኮ ይጣራ?” ውይይቱ በዚሁ ሳይቋጭ እንዲያድር ተደርጓል፡፡